stanford-oval/wikipedia huggingface dataset:
Sungir
Löydöt

Sungirissa lienee ollut tilapäinen kesäleiri, joka oli pitkään käytössä. Sungirista on löydetty majoja, tulisijoja, kuoppia, hautoja ja peuran, naalin, mammutin, ahman, alkuhärän, biisonin, suden, hevosen sekä jäniksen jäännöksiä. Löydetyistä esineistä vain 3,6 % on kivisiä työkaluja. Sungirista on löydetty 2-puolisesti iskettyjä, ellipsinmuotoisia veitsiä sekä pitkiä ja lyhyitä kolmiomaisia kärkiä.
Hautoihin on pantu tarve-esineitä. Ruumiissa on punamultatäpliä. Joillakin on yllään hienot, helmin koristellut vaatteet. Miehen mukana haudassa oli naisen pääkallo. Poika ja tyttö olivat päät vastakkain. Haudassa oli sormuksia, koruja, tuhansia luuhelmiä, naalin hampaita sekä aseita: keihäitä, keihäslinkoja ja veitsiä.
Haudoista löydetyt ratasmaiset esineet saattavat kertoa aurinkokultista. Hautaustapojen erot, hautojen paikat: sijainti oikealla, vasemmalla, yllä, alla, mies, nainen kertovat asema- ja varallisuuseroista, paleoliittikaudella vain noin 1/5 haudattiin kokonaisina. Sungirin lasten hautaukset näyttävät olevan rikkaampia kuin miehen.
Sungir 2-4:n geenit ovat Gravetten kulttuurille tyypilliisiä. Sungirista löydettyjen äidin ja lapsien haploryhmän tyypit ovat geenitutkimusten mukaan H2a2a, jossa on mutaatio H17'27 (H17a) Miehen Y-kromosomin haploryhmän tyyppi on C1a2, ja äitilinjan tyyppi U.
Galleria

Ilmasto silloin, kun Sungir oli asuttu.
Sungirin ilmasto jääkauden kylmimpänä aikana. Sungir oli hylätty.
Sungirin ja muutamian muiden löytöpaikkojen ajoituksia.
Aiheesta muualla

http://www.geocities.jp/e_kamasai/zakki/acces/accessories.html (japaniksi)
Theodore William Richards

| Theodore William Richards |
| --- | --- |

Henkilötiedot
Syntynyt: 31. tammikuuta 1868 Germantown, Yhdysvallat
Kuollut: 2. huhtikuuta 1928 (60 vuotta) Cambridge, Yhdysvallat
Kansalaisuus:   Yhdysvallat
Koulutus ja ura
Tutkinnot:  Haverford College   Harvardin yliopisto
Väitöstyön ohjaaja:  Josiah Parsons Cooke
Instituutti:  Harvardin yliopisto
Oppilaat:  Gilbert Newton Lewis   Farrington Daniels   Malcolm Dole   Charles Phelps Smyth
Tutkimusalue:  Kemia
Tunnetut työt:  Atomimassat, lämpökemia, sähkökemia
Palkinnot:   Nobelin kemianpalkinto (1914)
Theodore William Richards (31. tammikuuta 1868, Germantown – 2. huhtikuuta 1928, Cambridge) oli yhdysvaltalainen kemisti, joka sai Nobelin kemianpalkinnon vuonna 1914 työstään useiden alkuaineiden atomimassojen selvittämisessä. Hän oli ensimmäinen yhdysvaltalainen Nobelin kemianpalkinnon voittaja.
Richardsin vanhemmat olivat maisemamaalari William T. Richards ja runoilija Anna née Matlack. Aluksi hän opiskeli äitinsä johdolla ja matkusti Englannissa ja Ranskassa. Vuonna 1883 hän pääsi collegeen Haverfordiin ja valmistui sieltä 1885. Tämän jälkeen hän opiskeli Harvardin yliopistossa ja valmistui filosofian tohtoriksi vuonna 1888. Valmistumisensa jälkeen hän vietti vuoden Saksassa, missä hän opiskeli Viktor Meyerin johdolla. Palattuaan Harvardiin hän työskenteli aluksi kemianassistenttina, opettajana, avustavana professorina ja professorina. 1903 hänestä tuli Harvardin yliopiston kemianosaston puheenjohtaja.
Noin puolet hänen töistään koskivat atomimassoja, alkaen hapesta ja kuparista. Richards keksi nephelometrin ja selvitti erittäin tarkasti yli 30 alkuaineen atomimassat.
Richards oli naimisissa Miriam Stuart Thayerin kanssa. Heille syntyi yksi tytär ja kaksi poikaa.
Aiheesta muualla

Richardsin elämäkerta Nobel-säätiön sivuilla (englanniksi)
Suomi kesäolympialaisissa 1996

Suomi saavutti kesäolympialaisissa 1996 yhteensä neljä mitalia, joista yksi oli kultaa, kaksi hopeaa ja yksi pronssia. Kisojen mitalitilastossa Suomi sijoittui 40. sijalle.
Suomen ainoa kultamitalisti oli keihäänheittäjä Heli Rantanen, josta tuli Suomen kaikkien aikojen ensimmäinen naispuolinen yleisurheilun olympiavoittaja.
Mitalistit > Kultaa

Heli Rantanen (Keihäänheitto)
Mitalistit > Hopeaa

Jani Sievinen (Sekauinti 200 m)
Marko Asell (Kreikkalais-roomalainen paini 74 kg)
Mitalistit > Pronssia

Seppo Räty (Keihäänheitto)
Theodoricus Chartreslainen

Theodoricus Chartreslainen (lat. Theodoricus Carnotensis, ransk. Thierry de Chartres, n. 1100–1150) oli ranskalainen skolastinen uusplatonilainen filosofi ja teologi. Hän toimi ensin Chartresissa, jossa katedraalikoulu toimi oppineisuuden keskuksena ennen Pariisin yliopiston perustamista, ainakin vuoden 1121 tienoilla. Myöhemmin hän opetti Pariisissa noin vuoden 1140 tienoilla. Vuonna 1141 hän siirtyi jälleen  Chartesiin kansleriksi. Theodoricuksen uskotaan olleen Bernardus Chartreslaisen veli. Hänen oppilaitaan olivat Johannes Salisburylainen ja Herman Carinthialainen.
Veljensä tavoin Theodoricus kiinnitti paljon enemmän huomiota platonilaiseen kuin aristoteeliseen filosofiaan. Hän kirjoitti teoksen De Sex Dierum Operibus, joka käsitteli luomisen kuutta päivää tulkiten Jumalan platonilaisesti korkeimmaksi ideaksi, josta kaikki muut ideat luodaan. Tässä hän hyödynsi myös lukuja. Luku yksi vastasi Jumalaa. Samoin kuin kaikki muut luvut johdetaan yhdestä, samoin kaikki muut asiat tulevat Jumalasta.
Theodoricus kirjoitti myös teoksen Heptateukhon, joka käsitteli seitsemää vapaata taidetta, sekä kommentaarion teokseen De Inventione Rhetorica ad Herennium, joka on osoitus Chartresin koulussa vaikuttaneista humanistisista virtauksista.
Theodoricus oli ensimmäisiä läntisiä oppineita, jotka tukivat arabialaisen kirjallisuuden hyödyntämistä.
Aiheesta muualla

Turner, William: Theodoric (Thierry) of Chartes Catholic Encyclopedia.  1911. New York:  Robert Appleton Company. (englanniksi)
Keskiajan filosofia
Alkuin
Rabanus Maurus
Johannes Scotus Eriugena
Avicenna
Petrus Damianus
Avicebron
Anselm Canterburylainen
Roscellinus
Bernardus Chartreslainen
Theodoricus Chartreslainen
Avempace
Gilbertus Porretanus
Pierre Abélard
Willelmus Concheslainen
Petrus Lombardus
Johannes Salisburylainen
Averroës
Maimonides
Robert Grosseteste
Albert Suuri
Alexander Halesilainen
Petrus Hispanus
Willelmus Auvergnelainen
Henri Ghentiläinen
Roger Bacon
Bonaventura
Tuomas Akvinolainen
Sigerus Brabantilainen
Boethius Dacialainen
Mestari Eckhart
Johannes Duns Scotus
Vilhelm Occamilainen
Jean Buridan
Godefridus Fontaineslainen
Aegidius Roomalainen
Tristão Vaz Teixeira

Tristão Vaz Teixeiran vaakuna.
Tristão Vaz Teixeira (n. 1395–1480) oli portugalilainen merenkulkija ja tutkimusmatkailija, joka yhdessä João Gonçalves Zarcon ja Bartolomeu Perestrelon kanssa löysi Madeiran saaret vuosina 1419–1420. Saarten kolonisaatio aloitettiin pian tämän jälkeen.
Teixeira toimi Henrik Purjehtijan palveluksessa ja sai löytönsä jälkeen haltuunsa puolet Madeirasta. Hän oli naimisissa Branca Teixeiran kanssa.
Stranger in You

| Stranger in You> The Brave One |
| --- | --- |

Ohjaaja:  Neil Jordan
Käsikirjoittaja:  Roderick Taylor Bruce A. Taylor Cynthia Mort
Tuottaja:  Susan Downey Joel Silver
Säveltäjä:  Dario Marianelli
Kuvaaja:  Philippe Rousselot
Leikkaaja:  Tony Lawson
Pääosat:  Jodie Foster Naveen Andrews Terrence Howard Mary Steenburgen Jane Adams Nicky Katt Zoe Kravitz Dana Eskelson
Valmistustiedot
Valmistusmaa:   USA
Tuotantoyhtiö:  Warner Bros.  Village Roadshow Pictures  Silver Pictures
Levittäjä:  InterCom Netflix
Ensi-ilta:  2007
Kesto:  125 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Stranger in You (The Brave One) on yhdysvaltalainen rikosdraama, jonka pääosassa on Jodie Foster. Elokuvan ohjasi Neil Jordan ja se julkaistiin 14. syyskuuta 2007. Foster sai osastaan Golden Globe -ehdokkuuden vuoden 2008 gaalassa.
Näyttelijät

| 0 | 1 | 2 |
| --- | --- | --- |
|  Jodie Foster  | … |  Erica Bain   |
|  Naveen Andrews  | … |  David Kirmani   |
|  Terrence Howard  | … |  Sean Mercer   |
|  Nicky Katt  | … |  Vitale   |
|  Mary Steenburgen  | … |  Carol   |
|  Jane Adams   | … |  Nicole   |
|  Zoe Kravitz  | … |  Chloe   |
|  Dana Eskelson  | … |  piirtäjä   |
Juonikuvaus

Radiojuontaja Erica Bain ja hänen kihlattunsa David kävelyttävät koiraansa New Yorkissa, kun he joutuvat väkivaltarikoksen uhreiksi. David kuolee, mutta Erica jää eloon. Hän on tyytymätön poliisin toimintaan eikä pysty käsittelemään psyykkistä traumaansa, joten hän ostaa laittoman aseen. Pian hän joutuu kohtaamisiin rikollisten kanssa ja turvautuu väkivaltaan enemmän kuin koskaan aiemmin.
Lipputulot

Elokuva oli avausviikonloppuna katsotuin elokuva Yhdysvalloissa ja Kanadassa ja tuotti 13 471 488 USD 2755 teatterissa. 29. joulukuuta 2007 mennessä elokuva oli tuottanut 69 675 545 Yhdysvaltain dollaria maailmanlaajuisesti: 36 793 804 dollaria Yhdysvalloissa ja Kanadassa ja 32 881 741 dollaria muualla maailmassa..
Arvioita

Turun Sanomien Päivi Valotien mielestä Stranger In You on hämmentävän yksioikoinen kostoelokuva ollakseen Neil Jordanin ja Jodie Fosterin tekemä. ”Silmä silmästä -oikeuskäsitystä kliseisesti toistavassa ja vigilantismin varsin huolettomasti hyväksyvässä elokuvassa ei ole nimeksikään tuuletettu tämän lajin filmeihin liittyviä luutuneita asenteita ideologisella tasolla. – – Jodie Fosterin esittämä päähenkilö, sivistynyt newyorkilainen radiotoimittaja Erica, muuntuu eräänlaiseksi naispuoliseksi vastineeksi kaikenmaailman charlesbronsoneille ja muille vastaaville miehisille kostajahahmoille.”
Aiheesta muualla

Virallinen sivusto (englanniksi)
Toyota Corolla Cross

| Toyota Corolla Cross |
| --- | --- |

Valmistustiedot
Valmistusmaa:   Brasilia  Etelä-Afrikka  Japani  Kiina  Malesia  Taiwan  Thaimaa  Yhdysvallat
Valmistaja:  Toyota
Valmistusvuodet:  2020–
Muut nimet:  Toyota Cross Toyota Frontlander
Korimalli:  5-ovinen crossover
Luokka:  J-segmentti
Teknisesti samankaltaisia:  Lexus UX Toyota C-HR Toyota Corolla (E210) Toyota Prius (XW50)
Tekniset tiedot
Pohjalevy:  TNGA-C
Moottori:  R4
Iskutilavuus:  1,8–2,0 l
Polttoaine:  bensiini
Vetotapa:  etuveto neliveto
Vaihteisto:  CVT-automaatti
Toyota Corolla Cross on Toyotan vuodesta 2020 lähtien valmistama crossover-tyyppinen automalli, joka perustuu tekniikaltaan Toyota Corollaan. Se sijoittuu mallistossa pienemmän C-HR:n ja suuremman RAV4:n väliin. Bruneissa mallin nimenä on Toyota Cross, lisäksi Kiinassa mallia myydään Corolla Crossin rinnalla myös Toyota Frontlander -nimellä. Erona on erilainen keulailme. Frontlander-versiossa keula on samanlainen kuin Japanin markkinoilla myytävässä Corolla Crossissa.
Corolla Cross esiteltiin Thaimaassa heinäkuussa 2020. Moottorivalikoima vaihtelee markkina-alueen mukaan. Euroopassa myytävä versio on aina hybridi 2,0-litraisella bensiinimoottorilla, ja se on saatavana sekä etu- että nelivetoisina versioina. Muilla markkina-alueilla saatavana ovat 1,8- (140 hv) ja 2,0-litraiset (177 hv) bensiinimoottorit sekä 1,8-litraisen hybridimalli. Kaikkien moottorivaihtoehtojen yhteydessä on aina portaaton CVT-automaattivaihteisto.
Toyota Corolla Cross GR Sport
Toyota Frontlander
Aiheesta muualla

Kuvia tai muita tiedostoja aiheesta Toyota Corolla Cross Wikimedia Commonsissa
Theodoros (asklepiadit)

| Theodoros> Θεόδωρος.Henkilötiedot |
| --- | --- |
Ammatti:  lääkäreitä
Muut tiedot
Aktiivisena:  n. 800- ja 700/600-luku eaa.
    
Theodoros (m.kreik. Θεόδωρος, Theodōros, lat. Theodorus) oli usean antiikin kreikkalaisen lääkärin nimi asklepiadien suvussa.
Theodoros I

Theodoros oli Kleomyttades I:n poika ja Sostratos II:n isä, ja Johannes Tzetzeen mukaan seitsemättä sukupolvea Asklepioksesta laskettuna. Jos hän oli historiallinen henkilö, hän ajoittuisi noin 800-luvulle eaa.
Theodoros II

Theodoros (n. 700/600-luku eaa.) oli Kleomyttades II:n poika ja Sostratos III:n isä, ja yhdettätoista sukupolvea Asklepioksesta laskettuna. Johannes Tzetzeellä hän on kuitenkin Krisamis II:n poika ja näin kymmenettä sukupolvea Asklepioksesta laskettuna.
The Story of My Life

| ”The Story of My Life” Millencolin |
| --- | --- | --- |

Singlen tiedot
 Albumilta: Life on a Plate
 Julkaistu: 20. syyskuuta 1995
 Formaatti: CD   7"-single
 Tyylilaji: punk rock   ska punk
 Levy-yhtiö: Burning Heart Records
Millencolinin muut singlet
| ”Da Strike” 1994 | ”The Story of My Life” 1995 | ”Move Your Car” 1996 |
The Story of My Life on punk-yhtye Millencolinin kappale, joka julkaistiin vuonna 1995 heidän albumillaan Life on a Plate. Kappaleesta on julkaistu myös single ja musiikkivideo.
Kappaleet ”9 to 5” ja ”Dragster” julkaistiin myöhemmin yhtyeen kokoelma-albumilla The Melancholy Collection.
Yleistä kappaleesta

Ääninäytteet
”The Story of My Life” on nopeatempoinen kappale, jossa kerrotaan ruoasta ja vegetaristina olemisesta.
Äänitiedostojen kuunteluohjeet
”The Story of My Life” edustaa punk rockia ja ska punkia. Kappaleen humoristisissa sanoituksissa kerrotaan ruoasta ja kasvissyöjänä olemisesta. Kappale julkaistiin Life on a Plate -albumin kuudentena kappaleena.
Sisältö

The Story of my Life – 2.32 (säv. Nikola Sarcevic)
9 to 5 – 3.01 (säv. Dolly Parton)
Dragster – 2.03 (säv. Millencolin)
Kokoonpano

Nikola Sarcevic – laulu ja basso
Erik Ohlsson– kitara
Mathias Färm– kitara
Fredrik Larzon– rummut
Tina Weymouth

| Tina Weymouth |
| --- | --- |
 Tina Weymouth vuonna 2010.
Henkilötiedot
Syntynyt: 22. marraskuuta 1950 (ikä 73) Coronado, Kalifornia, Yhdysvallat
Ammatti:  muusikko
Muusikko
Laulukielet:  englanti
Tyylilajit:  Uusi aalto, rock, taiderock, funk
Soittimet:  bassokitara, laulu, syntetisaattori, kitara
Yhtyeet:  Talking Heads, Tom Tom Club
Levy-yhtiöt:  EMI, Sire
Aiheesta muualla
www.tomtomclub.com
  [ Muokkaa Wikidatassa ] [ ohje ]  
Tina Weymouth
Martina Michèle "Tina" Weymouth (s. 22. marraskuuta 1950, Coronado, Kalifornia) on yhdysvaltalainen rockmuusikko. Hänellä on äitinsä puolelta ranskalaisia sukujuuria.
Weymouth tuli tunnetuksi Talking Heads -yhtyeen basistina. Hän on ollut vuodesta 1977 naimisissa rumpali Chris Frantzin kanssa, ja parilla on kaksi poikaa: Egan ja Robin.
Weymouth ja Frantz perustivat vuonna 1981 sivuprojektinaan yhtyeen Tom Tom Club, joka on Talking Headsin taannoisesta hajoamisesta huolimatta yhä toiminnassa.
Tukholman kansainvälinen rauhantutkimusinstituutti

Tukholman kansainvälinen rauhantutkimusinstituutti (engl. Stockholm International Peace Research Institute, yleisemmin Sipri) on Tukholmassa toimiva vuonna 1966 perustettu rauhantutkimuslaitos. Siprin tutkimus keskittyy kolmen teeman ympärille, jotka ovat aseistus ja aseidenriisunta, konfliktit ja rauha sekä rauha ja kehitys.
Sipri kertoo tavoitteekseen tarjota avoimiin lähteisiin perustuen dataa, analyysejä ja suosituksia politiikassa työskenteleville, tutkijoille, tiedotusvälineille ja kinnostuneille yleisölle. Siprissä työskentelee noin 50–60 ihmistä. Rahoituksesta merkittävä osa tulee Ruotsin valtiolta. Sipri ylläpitää useita tietokantoja, mukaan lukien maailman kattavinta avoimesti saatavilla olevaa tietokantaa kansainvälisistä asesiirroista. Suomalaisissakin tiedotusvälineissä viitataan usein Siprin tietoihin erityisesti kansainvälistä asekauppaa käsiteltäessä. Pennsylvanian yliopiston Lauder Instituten Global Go To Think Tank Report sijoitti Siprin vuonna 2016 maailman merkittävimpien ajatushautomoiden listalla sijalle 28. Hallituksen puheenjohtajana on vuodesta 2022 toiminut Stefan Löfven.
Aiheesta muualla

SIPRIn sivusto
Tummahelttarisakas

| Tummahelttarisakas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Inocybaceae
Suku::  Risakkaat Inocybe
Laji::  dulcamara
Kaksiosainen nimi
 Inocybe dulcamara  (Pers.) P. Kumm. 
Infobox OKNimi-testi OK: 
Tummahelttarisakas (Inocybe dulcamara) on okranvärinen tai ruskea risakaslaji. Sen tunnistaa risaisesta lakista. Jalka on myös keltainen tai rusehtava. Heltat ovat kellanväriset. Sieni kasvaa tienvarsilla, hiekkakankailla ja pihanurmilla melko yleisenä.
Tristram Shandy – elämä ja mielipiteet

| Tristram Shandy – elämä ja mielipiteet> The Life and Opinions of Tristram Shandy, Gentleman |
| --- | --- |
 Kohtaus Tristram Shandysta.
Alkuperäisteos
Kirjailija:  Laurence Sterne
Kieli:  englanti
Julkaistu:  1759–1767
Suomennos
Suomentaja:  Kersti Juva
Kustantaja:  WSOY
Julkaistu:  1998
Ulkoasu:  sid.
Löydä lisää kirjojaKirjallisuuden teemasivulta
Tristram Shandy – elämä ja mielipiteet (The Life and Opinions of Tristram Shandy, Gentleman) on Laurence Sternen kirjoittama romaani, jonka on  suomentanut Kersti Juva.
Kirja julkaistiin yhdeksänä niteenä, joista kaksi ensimmäistä vuonna 1759. Loput niteet julkaistiin seuraavien seitsemän vuoden aikana (niteet 3 ja 4 v. 1761; niteet 5 ja 6 v. 1762; niteet 7 ja 8 v. 1765; nide 9 v. 1767). Kirja kertoo tajunnanvirtatekniikalla päähenkilön Tristram Shandyn elämäntarinaa.
Suomeksi Tristram Shandyn on julkaissut WSOY 1998.
Michael Winterbottom on ohjannut vuonna 2006 kirjan pohjalta elokuvan Tristram Shandy: Herrasmiehen paljastukset (A Cock and Bull Story).
Aiheesta muualla

Kuvia tai muita tiedostoja aiheesta Tristram Shandy – elämä ja mielipiteet Wikimedia Commonsissa
Tristram Shandyn kotisivu (Arkistoitu – Internet Archive) (englanniksi)
Kokeellinen romaani: Lauren Sterne, Kirjallisuuden aikajana, Jyu.fi
The Life And Opinions Of Tristram Shandy (Internet Archive) (englanniksi)
The Life And Opinions Of Tristram Shandy Gutenbergissä (englanniksi)
Reetta Hänninen: Leikki lukijan kanssa. Kiiltomato 22.6.2004.
Glasgow’n yliopiston kirjasto esittelee kirjan vanhoja painoksia. (englanniksi)
Toshio Matsuura

| Henkilötiedot |
| --- | --- | --- |
Koko nimi: Toshio Matsuura
Syntymäaika: 20. marraskuuta 1955 (ikä 68)
Syntymäpaikka: Jokohama, Japani
Kansalaisuus:  Japani
Pelipaikka: Hyökkääjä
Pituus: 190 cm
Seurat
| Vuodet | Seura | O (M) |
| 1978–1991 | NKK |  |
Maajoukkue
| 1981–1987 | Japani | 22 (6) |
Toshio Matsuura (jap. 松浦 敏夫, Matsuura Satoshio; s. 20. marraskuuta 1955 Jokohama) on japanilainen entinen jalkapalloilija.
Jalkapallomaajoukkue

Matsuura debytoi Japanin maajoukkueessa kesäkuussa 1981. Hän on pelannut 22 maaottelua ja tehnyt niissä kuusi maalia.
Aiheesta muualla

National Football Teams
Toyota Crown Majesta

| Toyota Crown Majesta |
| --- | --- |

Valmistustiedot
Valmistusmaa:   Japani
Valmistaja:  Toyota Motor Corporation
Valmistusvuodet:  1991–
Korimalli:  4-ovinen sedan
Luokka:  E-segmentti
Edeltäjä:  Toyota Crown Royal Saloon G (1989)
Teknisesti samankaltaisia:  Toyota Crown Toyota Aristo Toyota Century
Toyota Crown Majesta on japanilaisen Toyota Motor Companyn valmistama sedan.
Sukupolvet

Ensimmäinen sukupolvi
Toinen sukupolvi
Kolmas sukupolvi
Neljäs sukupolvi
Viides sukupolvi
Kuudes sukupolvi
Aiheesta muualla

Kuvia tai muita tiedostoja aiheesta Toyota Crown Majesta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Tukholman kaupunginkirjasto

| Tukholman kaupunginkirjasto> Stockholms stadsbibliotek |
| --- | --- |

Osoite:  Sveavägen 73
Koordinaatit:  59°20′36″N, 18°03′17″E
Rakennustyyppi:  kirjasto
Valmistumisvuosi:  1928
Suunnittelija:  Gunnar Asplund
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tukholman kaupunginkirjasto (ruots. Stockholms stadsbibliotek) sijaitsee Ruotsin pääkaupungissa Tukholmassa, Vasastadenin kaupunginosassa, Norrmalmin kaupunginosa-alueella. Kirjastossa on noin 410 000 eri kirjaa, ja päivittäisiä kävijöitä on noin 3 000.
Gunnar Asplundin suunnittelema kirjastotalo rakennettiin vuosina 1924–1928. Sveavägenin puoleinen matala siipirakennus valmistui 1931. Uusklassista rakennusta pidetään yhtenä Ruotsin arkkitehtuurin merkittävimmistä saavutuksista, ja se on ollut suuren kansainvälisen kiinnostuksen kohteena. Talon keskuksena on suuri sylinterinmuotoinen lainaussali. Päärakennuksesta käytetäänkin joskus nimitystä Asplundhuset ("Asplund-talo") hänen kunniakseen.
Serieteket on kirjastoon kuuluva sarjakuvan erikoiskirjasto, joka sijaitsee Tukholman kulttuuritalossa ja on ainoa sarjakuvakirjasto Ruotsissa.
Kirjaston laajennuksesta järjestettiin 2006–2008 kansainvälinen arkkitehtikilpailu.
Aiheesta muualla

Wikimedia Commonsissa on kuvia tai muita tiedostoja aiheesta .
Tukholman kaupunginkirjaston kotisivut
Fotoalbum Asplundhuset, Stadsbiblioteket, Stockholm - several photos from the City Library of Stockholm
Tinamit

| Tinamit |
| --- | --- |
 Brasiliantinami (Crypturellus strigulosus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tinamilinnut Tinamiformes  Huxley, 1872
Heimo::  Tinamit Tinamidae  G. R. Gray, 1840

Suvut
 Isotinamit (Tinamus)  Vuoritinamit (Nothocercus)  Ruskotinamit (Crypturellus)  Rhynchotus  Pyytinamit (Nothoprocta)  Viiriäistinamit (Nothura)  Taoniscus  Töyhtötinamit (Eudromia)  Ylänkötinamit (Tinamotis) 
Katso myös
   Tinamit Wikispeciesissä   Tinamit Commonsissa 
Infobox OKNimi-testi OK: 
Tinamit (Tinamidae) on eteläamerikkalainen lintujen heimo, joka nykyisin muodostaa oman lahkonsa tinamilinnut (Tinamiformes). Siihen kuuluu 47 lajia yhdeksässä suvussa. Tinamit ovat sukua strutsilinnuille, ja ne on joskus luokiteltu samaan lahkoon.
Suvut

Ruskotinamit (Crypturellus)
Töyhtötinamit (Eudromia)
Vuoritinamit (Nothocercus)
Pyytinamit (Nothoprocta)
Viiriäistinamit (Nothura)
Rhynchotus
Taoniscus
Ylänkötinamit (Tinamotis)
Isotinamit (Tinamus)
Toshio Miyaji

| Henkilötiedot |
| --- | --- | --- |
Koko nimi: Toshio Miyaji
Syntymäaika: 
Syntymäpaikka: Japani
Kansalaisuus:  Japani
Pelipaikka: Keskikenttäpelaaja
Seurat
| Vuodet | Seura | O (M) |
|  | Osaka SC |  |
Maajoukkue
| 1925 | Japani | 2 (0) |
Toshio Miyaji (jap. 宮地 利雄) oli japanilainen jalkapalloilija.
Jalkapallomaajoukkue

Miyaji debytoi Japanin maajoukkueessa toukokuussa 1925. Hän on pelannut kaksi maaottelua.
Aiheesta muualla

National Football Teams
Tommi Kärkkäinen

Tommi Kärkkäinen (s. 15. kesäkuuta 1969 Savonlinna) on suomalainen säveltäjä. Kärkkäinen on opiskellut Sibelius-Akatemiassa Paavo Heinisen oppilaana. Hänen tuotantonsa sisältää pääasiassa orkesteri- ja kamarimusiikkia. Kärkkäisen orkesteriteos Seitsemän miniatyyriä voitti vuonna 1998 Unescon kansainvälisen säveltäjärostrumin sarjan alle 30-vuotiaille.
Kärkkäisen tyyli sisältää vaikutteita jälkisarjallisuudesta.
Kärkkäinen on soittanut kosketinsoittimia YUP-yhtyeessä.
Toyota Corona

Toyota Corona on japanilainen vuosina 1957–2001 valmistettu automalli. Se oli Toyotan ensimmäinen suurmenestys vientimarkkinoilla niin Euroopassa kuin Amerikassakin. Samalla se toimi japanilaisen teknisen laadun käyntikorttina muillekin merkeille. Nimeä Corona käytettiin eri maissa eri malleista, ja monet Aasiassa nimellä Corona-myytävät mallit tulivat Euroopassa myyntiin nimellä Carina. Sen lisäksi samantapaiset nimet Corona ja Corolla sekoitettiin usein keskenään. Ja kaiken päälle oli myös malli Crown, joka tarkoittaa kruunua kuten Coronakin.
Sukupolvet

Toyota Corona T10 (1957–1960)
Toyota Corona T20/T30 (1960–1964)
Toyota Corona T40/T50 (1964–1970)
Toyota Corona T80/T90 (1970–1973)
Toyota Corona T100/T110/T120 (1973–1979)
Toyota Corona T130 (1978–1983)
Toyota Corona T140 (1982–1987)
Toyota Corona T150 (1983–1987)
Toyota Corona T170 (1987–1992)
Toyota Corona T190 (1992–1996)
Toyota Corona T210 (1996–2001)
Suomessa myyntiin tullut Toyota Corona oli vuonna 1966 japanilainen tulokas keskihintaluokan autojen markkinoilla. Se oli viiden hengen auto, jossa oli 1,5 litran ja 74 hv:n moottori. Huippunopeudeksi ilmoitettiin 145 km/h. Auto oli hintaluokassa 10 000 mk.
Aiheesta muualla

Kuvia tai muita tiedostoja aiheesta Toyota Corona Wikimedia Commonsissa